Oficiālais Vēstnesis L 223 , 16/08/1976 Lpp. 0025 - 0026

Speciālizdevums somu valodā: Nodaļa 11 Sējums 3 Lpp. 0026

Speciālizdevums grieķu valodā Nodaļa 11 Sējums 8 Lpp. 0148

Speciālizdevums zviedru valodā: Nodaļa 11 Sējums 3 Lpp. 0026

Speciālizdevums spāņu valodā: Nodaļa 11 Sējums 6 Lpp. 0134

Speciālizdevums portugāļu valodā Nodaļa 11 Sējums 6 Lpp. 0134



Padomes lēmums (1976. gada 27. jūlijs), ar ko groza Lēmumu 73/391/EEK par konsultēšanās un informācijas procedūrām kredīta apdrošināšanas, kredītgarantiju un finanšu kredītu jautājumos (76/641/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā ar Lēmumu 73/391/EEK [1] Padome izveidoja konsultēšanās un informācijas procedūras kredīta apdrošināšanas, kredītgarantiju un finanšu kredītu jautājumos; tā kā minētā lēmuma noteikumi tiek piemēroti kopš 1974. gada 1. janvāra; tā kā, pamatojoties uz pieredzi, kas gūta, piemērojot šis procedūras, ir ieteicams veikt dažus grozījumus, IR PIEŅĒMUSI ŠO LĒMUMU. 1. pants Ar šo Lēmuma 73/391/EEK pielikuma 1. pielikuma A iedaļu aizstāj ar šādu: "A. Kredītu izmantošanas termiņš Jebkura piešķirtā kredīta izmantošanas termiņš, neatkarīgi no tā, vai tas ir piegādātāja kredīts vai finanšu kredīts, nedrīkst pārsniegt piecus gadus, skaitot no šādiem termiņa sākuma datumiem: 1. Ražošanas līdzekļi, kas sastāv no atsevišķi izmantojamām daļām, piemēram, lokomotīvēm: - vidējais datums vai faktiskie datumi, kad pircējam savā valstī faktiski jāpārņem valdījumā ražošanas līdzekļi. 2. Ražošanas līdzekļi uzņēmumiem un rūpnīcām, ja piegādātājs neatbild par to nodošanu ekspluatācijā: - datums, kurā pircējam faktiski jāpārņem valdījumā visi saskaņā ar līgumu piegādātie ražošanas līdzekļi, izņemot to rezerves daļas. 3. Būvlīgumi, ja būvuzņēmējs neatbild par būves nodošanu ekspluatācijā: - datums, kurā pabeigta būvniecība. 4. Uzstādīšanas līgumi (vai būvlīgumi), ja piegādātājs (vai būvuzņēmējs) saskaņā ar līgumu ir atbildīgs par nodošanu ekspluatācijā: - datums, kurā piegādātājs (vai būvuzņēmējs) ir pabeidzis uzstādīšanu (vai būvniecību) un sākotnējās pārbaudes, kas apliecina gatavību ekspluatācijai, neatkarīgi no tā, vai šajā laikā saskaņā ar līguma noteikumiem iekārta (vai būve) tiek vai netiek nodota pircējam, saskaņā ar līguma noteikumiem un neatkarīgi no tā, vai piegādātājs (vai būvuzņēmējs) ir uzņēmies jebkādas ilgstošas saistības, piemēram, garantēt iekārtas vai būves efektīvu darbību vai apmācīt vietējo personālu. 5. Gadījumi, kas paredzēti 2., 3., un 4. iedaļā, ja līgums ietver dažādu projekta daļu atsevišķu izpildi: - katras atsevišķās daļas termiņa sākuma datums vai šo sākumu vidējais datums, vai arī, ja piegādātājs ir noslēdzis līgumu nevis par visu projektu, bet par būtisku tā daļu, visa projekta termiņa sākuma datums." 2. pants Ar šo Lēmuma 73/391/EEK pielikuma 2. pielikumu aizstāj ar šādu tekstu: "IZMANTOJAMO VĒRTĪBU SKALA I kategorija: | līdz 750000 īpašo aizņēmumtiesību. | II kategorija: | no 600000 līdz 1200000 īpašo aizņēmumtiesību. | III kategorija: | no 1000000 līdz 2200000 īpašo aizņēmumtiesību. | IV kategorija: | no 2000000 līdz 3200000 īpašo aizņēmumtiesību. | V kategorija: | no 3000000 līdz 5000000 īpašo aizņēmumtiesību. | VI kategorija: | no 4800000 līdz 7600000 īpašo aizņēmumtiesību. | VII kategorija: | no 7400000 līdz 11200000 īpašo aizņēmumtiesību. | VIII kategorija: | no 10000000 līdz 22000000 īpašo aizņēmumtiesību. | IX kategorija: | no 20000000 līdz 44000000 īpašo aizņēmumtiesību. | X kategorija: | vairāk nekā 40000000 īpašo aizņēmumtiesību." | 3. pants Pārskatītie noteikumi aizstāj Padomes iepriekš pieņemtos noteikumus. 4. pants Šis lēmums ir adresēts dalībvalstīm. Briselē, 1976. gada 27. jūlijā Padomes vārdā — priekšsēdētājs M. van der Stoel [1] OV L 346, 17.12.1973., 1. lpp. --------------------------------------------------